Amud n tmucuha cwiṭ kan daɣen tenna-as ers-d ad rekbeɣ, dɣa tessawal teqcict-nni:” aɛeqqa yessawalen, aɛeqqa yessawalen, taklit tebɣa ad rseɣ” yerra-as-d:”ruḥ ruḥ” acu kan tikelt-a ṣṣut-is yebɛed, almi d tikelt tis tlata tenna-as ers-d ad rekbeɣ syin tessawel:”aɛeqqa yessawalen, aɛeqqa yessawalen taklit tebɣa ad rseɣ dɣa imiren ulac d acu i ad as-d-yerran terkeb taklit-nni ddant,ddant almi iwalant dduxxan mebɛid ruḥent ɣur-s ufant sebɛa warrac qqimen seḥmawen seqsan-ten-id d acu ixedment dɣa terraasent taklit-nni tenna-as:”ttnadiɣ ɣef sebɛa watmaten-iw” teḥka-asen amek yella lḥal dɣa nnan-as wid i ɣef tettnaḍiḍ d nekni, taqcict-nni teẓra ma yella tneṭq-d ur tt-ttamnen ara dɣa tssusem, qqiment din taqcict ɣilen-tt d taklit dɣa rrantt i tkessawt n yileɣman.